Kümme aastat tagasi loobus Grüning toonase Eesti Põlevkivi ametiühinguliidri Endel Paabi soovitusel oma hagist, kuna kartis enda sõnul suure riigiettevõttega kohut käia. Hiljem pöördus Grüning veidi muudetud hagiga siiski taas kohtusse ja nõudis vahepeal ärinime muutnud endiselt tööandjalt hüvitist vibratsioonitõppe haigestumise eest. Heinu Grüning esitas 2002. aasta 19. augustil hagi ASi Estonia Kaevandus vastu ning palus kostjalt välja mõista tervisekahjustuse tekitamise eest 172 621 krooni ja alates 2002. aasta septembrist iga kuu 3725 krooni.